Andres Gostin

Andres Gostin Elorza (Azkoitia, 1966) kazetari euskalduna eta Mondragon Unibertsitateko irakaslea da, Huhezi fakultatean. Zinema eta ikus-entzunezkoen kritikan eta analisian berezituta dago.

 Biografia 
Euskal Herriko Unibertsitatean egin zituen kazetaritza ikasketak. Euskaldunon Egunkariaren hasierako sortze-taldean jardun zuen, eta egunkari haren historia osoan izan zen bertako langile. Diseinu taldean egin zuen lan, besteak beste. Egunkaria itxi eta haren ordezko probisional Egunero egunkariaren lanean ere jardun zuen.

Kazetaritzatik irakaskuntzara egin zuen saltoa 21. mendean. Mondragon Unibertsitatean tesia aurkeztu zuen 2015ean, doktoradutza lortuz, lan honekin: XX. Mende Erditik aurrerako indarkeria politikoaren errepresentazioa euskarazko fikziozko ikus-entzunezkoetan.

 Erreferentziak 

Kategoria:Azkoitiarrak
Kategoria:Mondragon Unibertsitateko irakasleak
Kategoria:Euskal Herriko Unibertsitateko ikasleak
Kategoria:Euskal Herriko zinema kritikariak
Kategoria:Euskal kazetariak
Kategoria:Gipuzkoako kazetariak
Kategoria:Euskaldunon Egunkariako kazetariak